**44/2021**

3.12. 2021

Poslovnim partnerjem

**Podaljšanje dovolilnic za vstop na območje koprskega pristanišča za leto 2022**

Spoštovani poslovni partnerji!

Konec leta se nezadržno bliža zato vas pozivamo, da pravočasno vložite vlogo za podaljšanje veljavnosti dovolilnic za vstop na območje koprskega pristanišča. Podrobnejša navodila in zahteve so objavljene na spletni strani <https://www.luka-kp.si/luski-vodnik/kako-vstopim-v-pristanisce/>

Informacije v nadaljevanju so namenjene imetnikom dovolilnic z veljavnostjo do 31.12.2021. Imetniki dovolilnic, ki imajo potek veljavnosti med letom, naj zahtevano dokumentacijo pošljejo vsaj 2 dni pred želenim podaljšanjem dovolilnic (pri večjem številu oseb pa vsaj teden dni prej).

1. **Pojasnila za vlagatelje**

Zahteve predstavljene v nadaljevanju Luka Koper, d. d. izvaja na podlagi zakonitega interesa, z namenom zagotavljanja varnosti življenja ljudi in premoženja v koprskem pristanišču ter zaščite kritične infrastrukture. Luka Koper, d. d. obdeluje osebne podatke v skladu z določbami GDPR in predpisi Republike Slovenije, ki urejajo področje varstva osebnih podatkov.

Spodnje zahteve ne veljajo za državne organe ter subjekte, ki imajo veljaven certifikat POOBLAŠČENEGA GOSPODARSKEGA SUBJEKTA (STATUS AEO). Vlagatelji, ki imajo veljaven certifikat AEO vlogi priložijo tudi ustrezno dokazilo o vrsti certifikata in veljavnosti.

1. **NOVO: Dvoletna veljavnost osebnih dovolilnic in dovolilnic za vozila za skupine: AD, SŽ, TOV, agente in špediterje**

Z letom 2022 Luka Koper uvaja dvoletno veljavnost dovolilnic. Za dvoletno osebno dovolilnico ali dovolilnico za vozilo lahko zaprosijo naslednje poslovne stranke: agencijski delavci, upravitelj železniške infrastrukture, avtoprevozniška podjetja za voznike zaposlene za NDČ, agenti ter špediterji.

V kolikor poslovne stranke, katere spadajo v zgoraj naštete skupine, želijo imeti dvoletno veljavnost dovolilnic, na vlogi ustrezno obkrožijo dvoletno veljavnost.

Cene dvoletnih dovolilnic so opredeljene v Ceniku storitev: <https://www.luka-kp.si/storitve-in-terminali/cenik-in-splosni-pogoji/>

1. **Izjava o seznanjenosti s pristaniškim redom**

Vlagatelji, ki podajo vlogo za izdajo novih ali podaljšanje obstoječih so se dolžni seznaniti z vsebino Pristaniškega reda, ki je stopil v veljavo in ob izdaji dovolilnic ali podaljšanju obstoječih dostaviti še podpisane izjave o seznanjenosti s pristaniškim redom.

Pristaniški red velja za vse, ki se gibljejo znotraj koprskega tovornega pristanišča. V njem so določena interna pravila za varno in nemoteno delovanje koprskega pristanišča.

V kolikor ste v preteklem letu ob izdaji nove dovolilnice ali ob podaljšanju obstoječe izjavo o seznanjenosti s pristaniškim redom že dostavili, vam je v letu 2022 ni potrebno ponovno dostavljati.

Izjavo najdete na <https://www.luka-kp.si/luski-vodnik/pristaniski-red/>

1. **Navodila in zahteve za podaljšanje dovolilnic**
2. Izpolnjena vloga v PDF formatu;
3. Potrdilo, da zoper osebo ne teče kazenski postopek – original (Pridobite na pristojnem sodišču - <http://www.sodisce.si/sodni_postopki/obrazci/2012101212253535>. Tuji državljani potrdila lahko pridobite tudi na veleposlaništvih ali konzulatih matične države, ki delujejo v Republiki Sloveniji);
4. Izpis iz kazenske evidence oz. potrdilo o nekaznovanosti (v kolikor že dostavljen izpis iz kazenske evidence starejši od 2 leti**\***) (Pridobite na Ministrstvu za pravosodje:

<https://www.gov.si/zbirke/storitve/izpis-iz-kazenske-evidence-evidence-vzgojnih-ukrepov-in-evidence-izbrisanih-obsodb-za-kazniva-dejanja-zoper-spolno-nedotakljivost-potrdilo-o-nekaznovanosti/>

1. Potrditev odgovorne osebe organizacijske enote Luke Koper d. d. ali drugega subjekta, ki poslovno sodeluje s prosilcem/vlagateljem (zaprosite za potrditev sodelovanja za čas trajanja veljavnosti dovolilnic);
2. Podpisana izjava o seznanjenosti s Pristaniškim redom v kolikor je v preteklem letu niste dostavili.

Dostavljena potrdila **ne smejo biti starejša od 6 mesecev.**

**\***Izpise iz kazenske evidence lahko dostavite naknadno, in sicer v roku 3 mesecev od podaljšanja dovolilnic.

Preden pošljete izpolnjeno vlogo morate pridobiti pisno soglasje oz. potrditev odgovorne osebe zaposlene v Luki Koper d. d. (PC, OE, ali drugi pravni subjekt, ki ima prostore ali deluje na območju pristanišča) s katero poslovno sodelujete. Soglasje lahko pošljete po elektronski pošti na [dovolilnice@luka-kp.si](mailto:dovolilnice@luka-kp.si) ali priložite k vlogi za izdajo oz. podaljšanje dovolilnice.

Natančnejšo obrazložitev za posamezne vrste dovolilnic najdete v Navodilu o postopku izdajanja dovolilnic.

1. **Izpolnjevanje in pošiljanje vlog**

**VLOGA ZA PODALJŠANJE DOVOLILNICE** mora biti računalniško in v celoti izpolnjena. Poleg vloge, potrditve s strani kontaktne osebe in podpisane izjave o seznanjenosti s Pristaniškim redom, lahko pošljete po elektronskem naslovu. Potrdila pa je potrebno dostaviti osebno ali po pošti, saj potrebujemo originale.

Izpolnjene vloge nam prosim pošljite na elektronski naslov [dovolilnice@luka-kp.si](mailto:dovolilnice@luka-kp.si). **Vloge bomo obravnavali v zaporedju kot so prispele (popolne).**

Vloge oz. obrazci se nahajajo na spletni strani Luke Koper d. d.: <https://www.luka-kp.si/luski-vodnik/kako-vstopim-v-pristanisce/>

Zaradi velikega števila vlog ter hitrejše obdelave prosimo, da pod naslov (zadevo – subject) napišete: **'naziv podjetja – vloga za podaljšanje dovolilnic 2022 '**

**NEPOPOLNE VLOGE IN VLOGE BREZ PRIDOBLJENIH PISNIH POTRDIL O SODELOVENJU BODO ZAVRNJENE!**

Osebam brez podaljšane dovolilnice s 1. januarjem 2022 ne bo več omogočen vstop na območje koprskega pristanišča.

V primeru zlorabe dovolilnic, se bo ukrepalo v skladu z določili Pravilnika o notranjem redu na območju Luke Koper d. d..

V kolikor dovolilnic trenutno ne potrebujete, **nam lahko vlogo za podaljšanje pošljete tekom leta in sicer pravočasno, oziroma najmanj dva (2) delovna dneva pred želenim datumom izdaje skupaj z vso potrebno dokumentacijo, ki je pogoj podaljšanje dovolilnic**.

**Pri večjem številu oseb je treba vlogo poslati vsaj teden dni prej.**

1. **Veljavnost dovolilnic**

V kolikor so imetniki zaposleni za nedoločen čas je veljavnost dovolilnic od aktivacije eno leto. V primeru da gre za zaposlitev za določen čas, se dovolilnico aktivira/podaljša do datuma veljavnosti pogodbe.

Za vodenje evidence veljavnosti dovolilnic **je odgovoren imetnik dovolilnice oziroma odgovorna oseba podjetja** in ne Luka Koper d. d.

1. **Preklic dovolilnic**

V primerih, ko prenehajo obstajati razlogi za vstop osebe na območje pristanišča (npr. prenehanje delovnega razmerja, pogodbe) mora delodajalec takoj obvestiti Področje pristaniške varnosti ter imetniku dovolilnice odvzeti osebno dovolilnico in dovolilnico za vozilo ter jih vrniti na naslov **Luka Koper d. d., Vojkovo nabrežje 38, 6501 Koper, Center za upravljanje z dovolilnicami.**

V primerih izgube ali odtujitve dovolilnice je delodajalec dolžan **nemudoma** obvestiti Center za upravljanje z dovolilnicami (CUD) ali Varnostno nadzorni center Luke Koper (VNC).

**Kontakt VNC:** 05 66 56 950, mail: [vnc@luka-kp.si](mailto:vnc@luka-kp.si)

**Kontakt CUD**: 05 6656 150 ali 05 6656 100, mail: [dovolilnice@luka-kp.si](mailto:dovolilnice@luka-kp.si)

**Poslovni čas CUD:** ponedeljek – petek od 6.00 do 21.00 ure

Lep pozdrav,

Področje pristaniške varnosti